L 93/12 Jurnalul Oficial al Uniunii Europene 9.4.2015 REGULAMENTUL DE PUNERE ÎN APLICARE (UE) 2015/561 AL COMISIEI din 7 aprilie 2015 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce priveşte sistemul de autorizații pentru plantări de viţă-de-vie COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 şi (CE) nr. 1234/2007 ale Consiliului ('), în special articolul 70, articolul 72 şi articolul 145 alineatul (3), având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 şi (CE) nr. 485/2008 ale Consiliului ()), în special articolul 62 alineatul (2) litera (a), întrucât: (1) În partea II titlul I capitolul III, Regulamentul (UE) nr. 1308/2013 conține norme privind un sistem de autorizații pentru plantările de viţă-de-vie, norme care, începând din 1 ianuarie 2016, abrogă și înlocuiesc regimul tranzitoriu al drepturilor de plantare prevăzut în partea II titlul I capitolul III secțiunea IVa subsecţiunea II din Regulamentul (CE) nr. 1234/2007 al Consiliului (). Partea II titlul I capitolul III din Regulamentul (UE) nr. 1308/2013 stabileşte norme privind durata, gestionarea și controlul sistemului de autorizații pentru plantări de viță-de-vie şi împuterniceşte Comisia să adopte acte de punere în aplicare privind gestionarea şi controlul sistemului de autorizații. Regimul tranzitoriu al drepturilor de plantare prevăzut în partea II titlul I capitolul III secțiunea IVa subsecțiunea II din Regulamentul (CE) nr. 1234/2007 se aplică în continuare până la 31 decembrie 2015, în conformitate cu articolul 230 alineatul (1) litera (b) punctul (ii) din Regulamentul (UE) nr. 1308/2013. (2) Articolul 62 din Regulamentul (UE) nr. 1308/2013 stabileşte obligația generală a statelor membre de a acorda o autorizație pentru plantarea de viță-de-vie la depunerea unei cereri de către producătorii care intenționează să planteze sau să replanteze viță-de-vie. Articolul 63 din Regulamentul (UE) nr. 1308/2013 prevede un mecanism de garantare pentru plantări noi, prin care statele membre trebuie să acorde în fiecare an autorizații pentru plantări noi care corespund unui procent de 1 % din suprafața totală cultivată în mod real cu viță-de-vie pe teritoriul lor, dar în cadrul căruia se pot stabili limite inferioare pe baza unor justificări solide. Articolul 64 din Regulamentul (UE) nr. 1308/2013 stabileşte norme privind acordarea de autorizații pentru plantări noi și stabileşte criterii de eligibilitate și de prioritate pe care statele membre le pot aplica. (3) La nivelul Uniunii ar trebui stabilite norme pentru procedura care trebuie urmată de statele membre în ceea ce priveşte deciziile referitoare la mecanismul de garantare şi la alegerea criteriilor de eligibilitate şi de prioritate. Normele respective ar trebui să includă termene limită până la care trebuie să fie luate deciziile şi implicațiile în cazul în care nu sunt luate anumite decizii. (4) Pentru a oferi claritate și o aplicare consecventă în toate statele membre şi regiunile viticole, normele referitoare la acordarea de autorizații pentru plantări noi ar trebui să includă, de asemenea, prelucrarea cererilor, procedura de selecţie și acordarea autorizaţiilor în fiecare an. În acest mod, producătorii fac obiectul unor norme similare la nivelul Uniunii atunci când solicită autorizații pentru plantări noi. Normele respective vizează asigurarea unei funcționări transparente, echitabile și prompte a sistemului, adaptate la nevoile sectorului vitivinicol. De asemenea, normele trebuie să prevină situațiile în care solicitanții se confruntă cu inegalități nejustificate, întârzieri excesive sau sarcini administrative disproporționate. În special, întrucât începutul anului vinicol este la 1 august, acordarea de autorizații pentru plantări noi până la această dată pare bine adaptată la necesitățile sectorului vitivinicol şi permite efectuarea plantărilor de viță-de-vie în acelaşi an calendaristic. Ar trebui să se stabilească o dată adecvată pentru a se asigura că toate deciziile relevante adoptate de statul membru sunt aduse la cunoştința publicului în timp util, înainte de lansarea invitației de depunere a cererilor, și pentru a se permite producătorilor să cunoască foarte bine normele aplicabile înainte de a depune o cerere. () JOL347,20.12.2013, p. 671. () JOL347,20.12.2013, p. 549. () Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziții specifice referitoare la anumite produse agricole (Regulamentul unic OCP) JOL 299,16.11.2007,p. 1).